Diari Oficial de la Generalitat Valenciana


Sumari del DOGV 5236, del 07-04-2006 (2006/3438)

RESOLUCIÓ de 19 de gener de 2006, del secretari autonòmic de Turisme i director de l'Agència Valenciana del Turisme, per la qual es procedix a la revocació del títol-llicència d'agències de viatges a l'entitat Viajes Alltours Costa Blanca, SL.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5236

Data del DOGV
:   07-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3438


Organisme emissor
:   Conselleria de Turisme

Tipus de document
:   Resolució

RESOLUCIÓ de 19 de gener de 2006, del secretari autonòmic de Turisme i director de l'Agència Valenciana del Turisme, per la qual es procedix a la revocació del títol-llicència d'agències de viatges a l'entitat Viajes Alltours Costa Blanca, SL. [2006/F3438]  
Vist l'expedient tramitat sobre revocació del títol-llicència d'agència de viatges de l'entitat Viajes Alltours Costa Blanca, SL.  
Atés que:  
Primer. Mitjançant una resolució de 18 de juny de 2002, es va concedir el títol-llicència d'agència de viatges a l'entitat Viajes Alltours Costa Blanca, SL, amb seu social a Benidorm (Alacant), carrer d'Emilio Ortuño, número 6, Edifici Charral, amb el codi d'identificació CV-m562-A.  
Segon. S'ha constatat, per mitjà dels corresponents informes d'inspecció, el cessament d'activitat com a agència de viatges de l'esmentada entitat, i no disposa de local amb les característiques exigides en la normativa vigent.  
Tercer. Per mitjà d'un escrit de 29 de setembre de 2005, se li va notificar tràmit d'audiència previ a la revocació del títol-llicència de l'agència de viatges, i se li va concedir un termini de 10 dies perquè al·legara i manifestara el que considerara procedent en defensa dels seus interessos, escrit que es va publicar el 17 de novembre de 2005 en el Diari Oficial de la Generalitat Valenciana, per haver-se tornat del servici de correus.  
Quart. Transcorregut el termini assenyalat per a l'audiència en l'expedient instruït, no han sigut presentades al·legacions respecte d'això.  
Als anteriors fets se li apliquen els següents  
Fonaments de dret  
Primer. L'article 10 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana, assenyala que «la revocació del títol-llicència d'agència de viatges es farà mitjançant una resolució motivada de l'Agència Valenciana del Turisme, prèvia tramitació del corresponent expedient.»  
Segon. L'article 11, lletra d, establix com a causa de revocació del títol-llicència d'agència de viatges «la no-activitat comprovada de l'agència o d'un establiment durant sis mesos continuats sense causa justificada.»  
Tercer. L'article 14.4 del referit Decret 20/1997, en el qual s'establix que «la fiança no podrà ser cancel·lada durant la tramitació d'un expedient de revocació, renúncia o baixa de llicència, ni fins després de transcorregut un any des que la resolució del corresponent expedient siga ferm.»  
Quart. L'article 65 de la Llei de Turisme de la Generalitat Valenciana, que establix que «els actes o fets constatats per la inspecció es reflectiran en una acta que gaudirà de presumpció de veracitat, excepte prova en contra, i que es formalitzarà en el mode reglamentàriament determinat.»  
En compliment de la normativa anteriorment citada, el secretari autonòmic de Turisme i director de l'Agència Valenciana del Turisme, en virtut de les atribucions conferides per l'article 9.dos.i), del Decret 209/2004, de 8 d'octubre, del Consell de la Generalitat (DOGV de 13 d'octubre del 2004), resol:  
Revocar el títol-llicència d'agència de viatges a l'entitat Viajes Alltours Costa Blanca, SL, que tenia el seu domicili social a Benidorm (Alacant), carrer d'Emilio Ortuño, número 6, i com a codi d'identificació CV-m562-A.  
Cosa que es notifica de conformitat amb el que disposen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.  
Contra esta resolució, que no posa fi a la via administrativa, podrà interposar-se un recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà de la recepció de la seua notificació, d'acord amb el que s'establix en els articles 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 19 de gener de 2006.. El secretari autonòmic de Turisme i director de l'Agència Valenciana del Turisme: Matías Pérez Such.